Publication: Magyar Közlöny
Issue: MK-2008-177 (Year: 2008, Number: 177)
Era: 2004-2010
Section: 3. számú melléklet a 34/2008. (XII. 12.) OKM rendelethez
Paragraph Index: 1676

10. Női szemmel (15 óra) Női szerzők, női szereplők a magyar és világirodalomban. Néhány epikus és lírai mű megközelítése a valós vagy fiktív női nézőpont felől régebbi és újabb korokban Szappho: Úgy tünik nékem, Walter von der Vogelweide: A hársfaágak csendes árnyán, Kármán József: Fanni hagyományai, Emily vagy Charlotte Bronte egy regénye, Flaubert: Bovaryné, Tolsztoj: Anna Karenina, Németh László: Iszony, Pályi András: Éltem Szabó Magda egy regénye, Závada Pál: Jadviga párnája Beney Zsuzsa, Takács Zsuzsa, Rakovszky Zsuzsa, Tóth Krisztina és/vagy mások a kortárs magyar női irodalomból Memoriter Teljes művek és részletek szöveghű felidézése (legalább 3 vers és egy 15–20 soros epikai vagy drámarészlet), az idézetek célnak és szövegkörnyezetnek megfelelő alkalmazása. A megtanulandó szövegek között minden esetben legyen legalább egy kortárs mű vagy műrészlet is. A továbbhaladás feltételei A kommunikációs helyzetnek megfelelő hangnem, nyelvváltozat, stílusréteg kiválasztása. Tájékozottság a különféle beszédhelyzetek megítélésében; megfelelő stílus és magatartás váratlan, új kommunikációs helyzetben is. Az érvelés alkalmazása irodalmi beszámolókban, mindennapi kérdések megválaszolásában és különféle tantárgyak feladatainak megoldásában. Közéleti írásművek, néhány klasszikus és mai szónoki beszéd értelmezése. Lényegre törő, világos felépítésű közlés a tájékoztató, érvelő, meggyőző, vitázó közlésformában. A mindennapi élet problémáiról, irodalmi, művészeti élményekről vélemény kifejtése szóban és írásban, különféle műfajokban: kommentár, ajánlás, kisértekezés. Szövegformálási, -szerkesztési, stilisztikai és helyesírási hibák önálló javítása. 2008/177. szám A hosszabb fölkészülést igénylő szóbeli és írásbeli feladatok megoldásához önálló könyvtári munka, megadott vagy önállóan kialakított szempontokat követő anyaggyűjtés, az információ-feldolgozás szabályainak megtartásával. Az idézés szabályainak és etikai normáinak ismerete. A tanult szociolingvisztikai, stilisztikai, retorikai jelenségek megnevezése, alkalmazása a hétköznapi, szakmaitudományos és szépirodalmi szövegek értelmezésében. A helyesírás értelmező szerepének megfigyelése különféle műfajú szövegekben. Szépirodalmi és egyéb művek olvasásában, megbeszélésében önálló vélemény kialakítása, indoklása. Adott szempontú műelemzés készítése közösen fel nem dolgozott kisepikai és lírai alkotásról. Nagyepikai és drámai művek szóbeli és írásbeli bemutatása. Művek összehasonlítása adott tematikai, poétikai szempontok követésével. Jellemző hőstípusok, jellegzetes konfliktushelyzetek bemutatása, értelmezése. Stílusirányzatok jellemző vonásainak bemutatása néhány irodalmi és képzőművészeti alkotásban.

Source: https://magyarkozlony.hu/hivatalos-lapok/afec8bc05c7aa5bab86c470fb66432583c3a43c8/dokumentumok/ac8461939444793e41b3f48d2a919c12b6366309/letoltes